Diari Oficial de la Generalitat Valenciana


Sumari del DOGV 3618, del 04-11-1999 (1999/9325)

Informació pública de l'acord de suspensió de llicències de parcel·lació de terrenys, edificació d'activitats qualificades, demolició i tala d'arbres.
------------------------------------------------------------------------------------------------------------------------------------------------------

### Dades del document

Número de DOGV
:   3618

Data del DOGV
:   04-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9325


Organisme emissor
:   Ajuntament de Petrer

Tipus de document
:   Anunci

Informació pública de l'acord de suspensió de llicències de parcel·lació de terrenys, edificació d'activitats qualificades, demolició i tala d'arbres. [1999/X9325]
  
En aplicació del que disposa l'apartat A) de l'art. 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que el plenari de l'ajuntament, en la sessió del dia 28 d'octubre de 1999, va prendre sengles acords de suspensió potestativa de l'atorgament de llicències i d'acords aprovatoris de programes, en els següents termes:
  
Suspendre l'atorgament de llicències de parcel·lació de terrenys, edificació, activitats qualificades, demolició i tala d'arbres, així com d'acords aprovatoris de programes en l'illa de cases que es troba en la Urbanització Loma Badá, carrer Trinitat núm. 4, delimitada pel nord, est i oest per l'esmentat carrer Trinitat, i pel sud pel límit del sòl urbà, segons plànol que obra en l'expedient, a l'objecte de l'estudi de la modificació de l'ordenació urbanística.
  
Suspendre l'atorgament de llicències en el sòl no urbanitzable d'especial protecció, definit en el Pla General de Petrer, per a usos de tala d'arbratge, excepte per a fins de silvicultura preventiva o millora de la coberta vegetal, a fi d'estudi de la modificació de les normes urbanístiques, en allò que afecta a la precisió d'usos compatibles a què es refereix l'esmentat sòl.
  
Aquestes suspensions potestatives tindran el termini màxim d'un any, a comptar des de la publicació de l'acord en el Diari Oficial de la Generalitat Valenciana, sense perjudici del termini de suspensió automàtica que implica la resolució per la qual es convoca el període d'informació pública de la nova ordenació, si és el cas.
  
Ordenar la interrupció del procediment d'atorgament de llicències, i d'acords aprovatoris de Programes, presentats amb anterioritat a la publicació d'aquest acord, cas d'existir.
  
El que es publica per al seu coneixement, i advertir que contra la present resolució que es definitiva en via administrativa, pot interposar-se, amb caràcter potestatiu, indistintament i alternativament, els següents recursos:
  
- De reposició, davant aquesta Alcaldia, en el termini d'un mes, a partir de l'endemà de la notificació.
  
- Contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, i en el supòsit d'haver interposat amb anterioritat el de Reposició, comptats a partir de la notificació de la seua resolució expressa o de la seua desestimació presumpta, i entendre desestimat el mateix a falta de resolució i notificació expressa en el termini d'un mes des de la seua interposició. Sense que per a la interposició d'aquest recurs jurisdiccional córrega termini el mes d'agost.
  
Tot allò, sense perjudici de poder utilitzar altres mitjans d'impugnació si ho estima convenient, i del que preveu respecte a la competència territorial dels Jutjats i Tribunals d'aquest ordre que estableix l'article 14 de la Llei 29/1998, de 13 de juliol.